《贺新郎（寿洪云岩）》
宋代·牟巘

云拥油幢碧。眷蓬莱、宿缘一纪，竟须公出。上界清高仙地位，竟竟为民还切。此自是、平生愿力。雨后新飙凉如濯，喜湖山、千里皆生色。便乘此，问阊阖。殷勤好与摩铜狄。

炯精神、依然未老，鹤标龟息。造物生贤非无意，偏近中元时节。试记取、平园莱国。况有盘洲当家样，酉年秋、拾级升枢极。继盛事，看今日。